เวียนหัว ทรงตัวไม่อยู่ค่ะ เลยรีบนอนเพราะรู้สึกเวียนหัวมากๆ ตื่นมากลางดึกเดินไปเข้าห้องน้ำเหมือนจะล้ม ตอนเช้าก็ยังไม่หาย ไม่มีอาการคลื่นไส้ร่วมด้วย หูไม่อื้อ ตอนก่อนนอนรู้สึกบ้านหมุนๆตื่นมารอบแรกก็เป็น แต่รอบ2ไม่เป็นค่ะ จะเป็นเวลาพลิกตัว นั่ง และยืนค่ะ
สวัสดีค่ะ อาการเวียนหัว เกิดได้จากหลายสาเหตุ ได้แก่-ความผิดปกติของหูชั้นใน ซึ่งเป็นสาเหตุที่พบบ่อยในผู้ป่วยที่มีอาการเวียนศีรษะ เช่น โรคหินปูนในหูชั้นในเคลื่อน (BPPV) โรคประสาทหูชั้นในอักเสบ (Labyrinthitis) โรคนำ้ในหูไม่เท่ากัน (Meniere’s disease) เป็นต้น- ความดันโลหิตต่ำ อาจเกิดจากการเปลี่ยนท่าทางรวดเร็ว การสูญเสียน้ำออกจากร่างกาย เช่น ท้องเสีย อาเจียนมาก เป็นต้น นอกจากนี้อาจมีสาเหตุมาจากโรคหัวใจ ภาวะการติดเชื้อต่างๆ-โรคไมเกรน : บางคนจะมีอาการปวดศีรษะร่วมกับอาการเวียนหัวได้-โรคเกี่ยวกับระบบประสาทและสมอง ซึ่งอาจมีสาเหตุจากการบาดเจ็บ, เนื้องอก, การติดเชื้อ, เส้นเลือดในสมองผิดปกติ เป็นต้น- ภาวะอื่นๆ เช่น เครียด ยาบางชนิด โรคโลหิตจาง ภาวะน้ำตาลในเลือดต่ำ เป็นต้นการดูแลตนเองในเบื้องต้น ขณะที่มีอาการเวียนหัว แนะนำให้เคลื่อนไหวร่างกายช้าลง นอนหลับพักผ่อนให้เพียงพอ ดื่มน้ำเปล่าให้เพียงพอ และรับประทานยาแก้เวียนศีรษะบรรเทาอาการหากอาการไม่ดีขึ้น แนะนำให้พบแพทย์เพื่อตรวจวินิจฉัยและรับการรักษาที่เหมาะสมต่อไปค่ะ